Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 988/11/5511	Žilina, 18.1.2012
EEČ : 2-43-8-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 160,00 € 
b.	Konkrétny adresát peňažnej sumy určenej na všeobecne prospešné účely: Občianske združenie Náruč - Pomoc deťom v kríze, Zádubnie 56, XXXXX 
c.	Suma odovzdaná štátu na peňažnú pomoc obetiam trestnej činnosti: 80,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX, rodné číslo: XXXXX
	dátum narodenia: XXXXX
	trvalé bydlisko: XXXXX
realizované vyšetrovateľom (policajným orgánom) Odd.výkonu služby DI OR PZ XXXXX pod spisovou značkou ORP-94/DI-ZA-2011.

Skutková veta: 
	Dňa 03.10.2011 v čase o 17.35 h viedla osobné motorové vozidlo značky VW Polo, XXXXX po miestnej komunikácii, ulici Hurbanovej v Žiline v smere jazdy od ulice Kálov na ulicu Veľká Okružná, pričom v priamom úseku cesty, v miernom stúpaní, v dôsledku nevenovania sa plne vedeniu vozidla nedala prednosť chodcom XXXXX a XXXXX, prechádzajúcim cez vyznačený priechod pre chodcov, v smere chôdze z ľavej na pravú stranu komunikácie z pohľadu vodičky, v dôsledku čoho došlo k zrážke vozidla s chodcami, čo spôsobilo, že chodkyňa XXXXX utrpela ľahké zranenie s dobou práceneschopnosti do 7 dní a chodkyňa XXXXX ľahké zranenie s dobou liečenia a obmedzenia v obvyklom spôsobe života, podľa odborného vyjadrenia z odboru zdravotníctva, päť týždňov,
             pričom vodička XXXXX svojim konaním porušila § 4 ods. 1 písm. f) zákona 8/2009 Z. z. o cestnej premávke
Odôvodnenie: 
	Policajný orgán ODI XXXXX pod sp. zn. ORP-94/DI-ZA-2011 dňa 02.11.2011 vzniesol obvinenie XXXXX pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodenej bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvinenou a poškodeným je zrejmá z dohody uzatvorenej dňa 12. 01. 2012 na Okresnom súde v Žiline.

	Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodeným dobrovoľne.

	V rámci dohody o uzavretí zmieru zo dňa 12. 01. 2012 bol určený ako adresát peňažnej sumy určenej na všeobecne prospešné účely vo výške 160,--€. Výšku peňažnej sumy určenej na verejnoprospešné účely som stanovil na 160,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Občianskemu združeniu Náruč - Pomoc deťom v kríze, sídlo Zádubnie 56 XXXXX, IČO: 36 138 665, XXXXX VÚB banka, a.s.  Pričom  suma 160,-€ bola dňa  12. 01. 2012 poukázaná na účet Krajskej prokuratúry v Žiline č. XXXXX, vedenom v štátnej pokladnici.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor